Dɣa teqqim tmeṭṭut nni ɣaf tkersit tellha a d-tessurug lqehwa s ifenǧalen yellan di ssniwa. Terna teddem-d yiwen i yiman-is si tṛeffit. Yenna-yas Awejhan i mmi-s : - A mmi, tura gma-k yemmut, ad yettwarḥem, yessetma-k atentan akk s yexxamen nnsent, ḥala kečč i d-yeqqimen d ilemẓi, nek aql-ih ɣef tizi n lmut ma mačči ass-a, azekka a yi-tejlaq. Ihi qbel ad mmteɣ bɣiɣ a k-waliɣ terriḍ axxam, ad ak-feṛḥeɣ akken feṛḥeɣ i gma-k. acu i tenniḍ a tamɣart ?...